Azaroaren 9a

EH Bildu Nafarroa talde parlamentarioari atxikitako foru parlamentari Adolfo Araiz Flamarique jaunak galdera idatzia egin du (10-20/PES-00247) Lizarrako Karlismoaren Museoa ireki zeneko X. urteurrenari buruz. Hona hemen Nafarroako Gobernuko Kultura eta Kiroleko kontseilariaren erantzuna:

Araiz jaunak aipatzen duen hitzaldia emateko eskaera 2020ko otsailean aurkeztu zen, museoaren aurtengo programa dagoeneko itxita zegoenean. Gainera, programako gai nagusiak honako hauek dira: karlismoa mende aldaketako Espainiako literaturan; 10. urtemuga; arte garaikidearen ikuspuntutik, museoari eta bere gaiei buruzko hausnarketa programatzea, Saioa Olmo Bilboko artistaren “Geroa xuxurlatzen Karlismoaren Museoan” proiektuaren bidez; Lizarran “Pour Don Carlos” (Musidora, 1921) filmaren aurkezpena, Cinémathèque de Toulouse-rekin eta Lizarrako Udalarekin elkarlanean prestatutako proiektua; edukiak genero-ikuspegitik lantzea, Lizarrako Udaleko Berdintasun Arloarekin elkarlanean; eta hurrengo aldi bateko erakusketa –karlismoaren propagandari eta zabalkundeari buruzkoa– prestatzeko lanak. Gainera, aurtengo egoera bereziak eskaintza atzeratu eta birformulatu beharra ekarri du. Besteak beste, programatutako hitzaldi ia guztiak online eskaini dira.

Bestaldetik, José María Iparraguirre ez da ezezaguna Karlismoaren Museoan; izan ere, 2019an, *Multiprisma* proiektuaren baitan, parte hartzen zuen artistetako batek, Jon Zabaleguik, “Arren, ez bedi galdu euskara” izenburuko murala egin zuen, Iparraguirre koplariaren poema batean inspiratuta. Obrak, gainera, museoko bilduma osatzen du.

Hori guztia jakinarazten dizut Nafarroako Parlamentuko Erregelamenduaren 194. artikuluan xedatutakoa betetzeko.

Iruñean, 2020ko azaroaren 6an

Kultura eta Kiroleko kontseilaria: Rebeca Esnaola Bermejo